Stauning Børnehus søger en pædagog på 20 timer til vores dejlige vuggestue fra september 2025 eller snarest derefter.

Vi mangler netop dig, der gerne vil være pædagog i vores dejlige vuggestue.

Stauning Børnehus er fysisk beliggende i naturskønne omgivelser i Naturens Rige ved skov og vand, med gode fysiske omgivelser og et konstruktivt samarbejde med Stauning Skole. Vores fælles værdigrundlag hedder FRUGT og står for Fællesskab, Respekt, Udvikling, Glæde og Tryghed.

Vi har pt. 21 børn i vuggestuen, 29 børn i børnehaven og 50 børn i vores SFO. Vores hverdag bygger på RKSK Kommunes Fælles børne- og ungesyn.

Vi er certificeret SangGlad institution og dette bruger vuggestuen gerne dagligt. Vi har en aktiv forældregruppe og en støtteforening, der er engagerede og som bakker os op. Vi kan tilbyde en dejlig arbejdsplads, hvor faglighed, trivsel og arbejdsglæde vægtes højt.

**Vi søger en pædagog der:**

* Er god til relations arbejde og glad for at arbejde med de yngste børn.
* Er handlekraftig, stabil og løsningsorienteret.
* Kan se hvad gruppen kalder på og planlægge derefter.
* Er en nærværende og troværdig rollemodel.
* Kan sætte børnene og kerneopgaven i centrum.
* Er en teamplayer.
* Har lyst til at byde ind med sin faglighed både i hverdagen og på møder.
* Kan arbejde med børnene i fokus og tænke læreplanerne ind i arbejdet.
* Ser vigtigheden i et godt forældresamarbejde.
* Kan have mange bolde i luften på en gang.

**Vi kan tilbyde:**

* En stor flok skønne børn.
* En dejlig arbejdsplads, hvor der er mulighed for stor indflydelse på egen hverdag.
* En uformel tone og et rigtig godt kollegaskab, hvor faglighed, trivsel og arbejdsglæde vægtes højt.
* En SangGlad og udelivsinstitution
* Gode fysiske rammer og et godt og konstruktivt samarbejde med skolen.
* En god normering.
* En aktiv engageret fællesbestyrelse og lokal opbakning.

Kontakt daginstitutionsleder Charlotte Fensteen Madsen på 20182958 for eventuelle spørgsmål.

Ansøgningen skal være os i hænde **senest d. 11. august**

**Ansættelsessamtaler forventes at finde sted i uge 33.**

Løn efter gældende overenskomst. Vi indhenter børne- og straffeattest inden ansættelse i stillingen.

***”Ringkøbing-Skjern Kommune henstiller til, at ansøgninger sendes elektronisk.*** Du sender din ansøgning ved at trykke på knappen "Send ansøgning" herunder.  Vedhæft din ansøgning og dit CV samt relevante bilag i PDF eller DOC format.”